**Noter fra møde i arbejdsgruppe vedr. budgetmodel 25. februar 2021 – til PUmøde 3. marts**

1. Der arbejdes videre med én fælles pulje på 1% af ligningsbeløbet for 22, dvs. ca. kr. 500.000,- med kriterier, som følger:

**Aktivitetspulje Bispebjerg-Brønshøj Provsti**

Med det formål at fremme nye, menighedsopbyggende aktiviteter i sognene i Bispebjerg-Brønshøj Provsti oprettes der en aktivitetspulje i provstiet. Puljen opbygges af fremskrivningsbeløbet for ligningsmidlerne, indtil der nås et niveau på ca. 1/2 mio. kr.

Der kan søges til menighedsopbyggende aktiviteter, som er nye for den pågældende kirke. Der kan ikke søges til aktiviteter eller tiltag, som i forvejen må anses for almindelige og brugte redskaber. Der kan således ikke søges til fx. enkelte foredrag.

Der kan tillige søges til diakonale aktiviteter, evt. baseret på en samarbejdsaftale mellem to eller flere kirker i provstiet.

Det er alene til drift, der kan søges, og der er således intet fælles handleområde med 5%-midler.

1. Med udgangspunkt i Stiftets statistikskema tælles, som følger:

**’Skal’-aktiviteter:**

pkt. 4: Gudstjenester undtagen babysalmesang

pkt. 5: Andagter (tæller kun ½, fordi en andagt har mindre musikalsk besætning, dvs. kirkesanger/-kor og musikere og færre musikalske indslag og salmer, samt færre liturgiske led. Det er præstens afgørelse, om der er tale om en andagt eller en gudstjeneste.)

pkt. 6: Gudstjenester andetsteds (typisk på plejehjem, tæller i det sogne, som leverer personale)

pkt. 9: Vielser og velsignelser, som sker i kirken

pkt. 10: Begravelser, som sker i kirken

pkt. 12: Konfirmander i tællingsåret (tæller 24 (undervisningsgange) for hvert hold

pkt. 13: Minikonfirmander tæller 8 (undervisningsgange)

**’Kan’-aktiviteter:**

pkt. 4 og 16k: Babysalmesang

pkt. 7: Kirkekoncerter

pkt. 16: Alle aktiviteter, som foregår i kirken, og som har kirken som afsender, dvs. ikke:

* turister
* spejdere/FDF’ere
* udlejning (til f.eks. sammenkomst efter en kirkelig handling, boligforening osv.)
* udlån (til f.eks. forening, eller til kor, som ikke ledes af kirkens personale.)
* pilgrimsvandringer
1. Ved lukning af en kirke pga. istandsættelse, og hvor det ikke er muligt at afholde gudstjenester og aktiviteter i et andet rum i kirken, tælles gudstjenester og aktiviteter, sådan som de ville have været afholdt.
2. Ved henvisning til en anden kirke for at løse inddækning af præsts lovlige fravær tælles gudstjenesten alligevel med (selvom der ikke er udgifter til personale?)
3. Der var bred enighed om, at statistiktal fra 2020 ikke kan anvendes pga. coronarestriktioners indvirken. Arbejdsgruppen var delt ift. om statistiktal fra 2021 vil være anvendelige. Halvdelen mente nej. Halvdelen mente ja, fordi vi har de samme udfordringer, og fordi der måske i lang tid fremover vil være restriktioner, der skal følges. Flertallet mener, at der skal bruges statistiktal fra tre år tilbage, for at optællingerne er så tæt på nutid som muligt.
4. Provstiarkitekt og provst gennemgår med den enkelte kirke, om der er m2 i opgørelsen som skal flytte kategori, og om m2optællinger er korrekte.
5. Statistikopgørelser igennem for at sikre at alt er tastet rigtigt og ensartet.
6. Formanden foretager en ’styrke’-beregning på modellen, forstået således at statistiktal og ligningsbeløb fra tidligere år indsættes, så det kan følges hvordan udviklingen ville have set ud, hvis den reviderede model havde været anvendt fra start. Det kan give et billede, af hvordan evt. udsving fremadrettet kan komme til udtryk.